15. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 377 της 10/20Απρ. 1981 (ΦΕΚ Α΄ 103) Περί καταργήσεως και ιδρύσεως τακτικής έδρας εις την Ιατρικήν Σχολήν του Πανεπιστημίου Πατρών.  Άρθρον μόνον.-1.Η παρά τη Ιατρική Σχολή του Πανεπιστημίου Πατρών υφισταμένη, βάσει του Π.Δ. 795/1978 (Φ.Ε.Κ. 184 Α΄), κενή τακτική έδρα Ιστορίας της Ιατρικής καταργείται. 2.Ιδρύεται εις την ανωτέρω Σχολήν τακτική έδρα Αναισθησιολογίας και Εντατικής Παρακολουθήσεως, έχουσα ως περιεχόμενον: Τον προεγχειρητικόν έλεγχον, την εκτίμησιν και την προετοιμασίαν του ασθενούς δι’ εγχείρησιν, την φαρμακολογίαν γενικών και τοπικών αναισθητικών, την ασφαλή χορήγησιν αναισθησίας (γενικής ή περιοχικής) δια πάσης φύσεως επεμβάσεις, την παρακολούθησιν των ζωτικών λειτουργιών κατά την διάρκειαν τούτων, την μετεγχειρητικήν ανάνηψιν των ασθενών, την οργάνωσιν και λειτουργίαν μονάδος εντατικής παρακολουθήσεως και θεραπείας βαρέως πασχόντων (δια της εφαρμογής όλων των μέσων παρακολουθήσεως των ζωτικών λειτουργιών και την υποστήριξιν τούτων, ιδία δε της αναπνευστικής λειτουργίας δια μεθόδου τεχνικού αερισμού των πνευμόνων) και την αντιμετώπισιν εντόνου και χρονίου πόνου.  